ভোটাধিকারে কোনো দেশের খবরদারি চলবে না: গয়েশ্বর
বিএনপির স্থায়ী কমিটির সদস্য গয়েশ্বর চন্দ্র রায় বলেছেন, আমাদের ভোটের অধিকার যদি কোনো বিদেশি শক্তি কেড়ে নিতে চায় তাহলে আমরাও জবাব দিতে জানি। এখানে কোনো দেশের খবরদারি চলবে না।







শনিবার বিকালে ১০ দফা বাস্তাবায়নের দাবিতে মানিকগঞ্জে বিএনপির অবস্থান কর্মসূচিতে প্রধান অতিথির বক্তব্যে তিনি এসব কথা বলেন।




গয়েশ্বর চন্দ্র রায় প্রধানমন্ত্রীর উদ্দেশে বলেন, ২০০৮ সাল থেকে আজকে পর্যন্ত কত টাকার মালিক হয়েছেন সেটা জনগণের সামনে প্রকাশ করুন। আমাদের যদি সম্পদের হিসাব চাইতে পারেন আপনাদের সম্পদের হিসাব আমরা চাইব না কেন? সুতরাং যদি বুকে সাহস থাকে তাহলে হিসাব দিন। জানি পারবেন না, শুভঙ্করের ফাঁকি ধরা পড়ে যাবে। আপনার আত্মীয়-স্বজন আর পরিবার-পরিজনের কাছে যে টাকা আছে তা জমা দিলে জ্বালানি তেল কেনার পয়সার অভাব হবে না।
মানিকগঞ্জ ১নং আইনজীবী ভবনের সামনে অনুষ্ঠিত কর্মসূচিতে বিএনপির চেয়ারপারসনের উপদেষ্টা ও জেলা বিএনপির সভাপতি আফরোজা খান রিতার সভাপতিত্বে অবস্থান কর্মসূচিতে বক্তব্য রাখেন জেলা বিএনপির সাধারণ সম্পাদক এসএ জিন্নাহ কবীর, জেলা বিএনপির সহ-সভাপতি অ্যাডভোকেট আজাদ হোসেন খান, সহ-সভাপতি আব্দুল বাতেন মিয়া, বশির উদ্দিন আহম্মেদ ঠান্ডু, সাংগঠনিক সম্পাদক অ্যাডভোকেট নুরতাজ আলম প্রমুখ।

বিএনপির স্থায়ী কমিটির সদস্য গয়েশ্বর চন্দ্র রায় বলেছেন, আমাদের ভোটের অধিকার যদি কোনো বিদেশি শক্তি কেড়ে নিতে চায় তাহলে আমরাও জবাব দিতে জানি। এখানে কোনো দেশের খবরদারি চলবে না।